**PÁLYÁZATI FELHÍVÁS**

**Budapest Főváros VII. kerület Erzsébetváros Önkormányzata** (1073 Budapest, Erzsébet krt.6.) megbízásából és képviseletében eljárva az **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** (1071 Budapest, Damjanich u. 12.) (a továbbiakban: „**EVIN Nonprofit Zrt.**”) – Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottságának 390/2025. (V.19.) határozata alapján

**NYILVÁNOS PÁLYÁZATOT HIRDET**

**önkormányzati tulajdonú nem lakás céljára szolgáló helyiségek bérbeadás útján történő hasznosítására határozatlan időtartamra**

Kiíró ezúton tájékoztatja a pályázót az alábbiakról:

* **Budapest Főváros VII. kerület Erzsébetváros Önkormányzatának Képviselő-testülete 151/2025. (IV.19.) határozatában foglalt feltételek mellett támogatja vendéglátóipari tevékenység folytatását.**
* **Budapest Főváros VII. kerület Erzsébetváros Önkormányzatának Képviselő-testülete 151/2025. (IV.19.) számú határozata alapján a szálláshelyszolgáltatási tevékenység céljára történő bérbeadást elutasítja.**

Az eljárást az Önkormányzat megbízásából az EVIN Nonprofit Zrt. bonyolítja le. Az ajánlatok elbírálása a Budapest Főváros VII. ker. Erzsébetváros Önkormányzat Képviselő-testülete Pénzügyi és Kerületfejlesztési Bizottságának (továbbiakban: „Elbíráló”) a hatásköre.

Az ajánlat benyújtásához a dokumentáció az EVIN Nonprofit Zrt. honlapján <https://www.evin.hu/cat_doc/aktualis-helyisegpalyazatok> menüpont alatt letölthető.

A versenyeztetési felhívást az EVIN Nonprofit Zrt., valamint az Önkormányzat internetes honlapján **2025. május 21. napjától 30 napra** közzéteszi.

**Pályázati úton bérelhető ingatlan**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Cím** | | | | | **Elhelyezkedés** | **m2** | **Állapot** | **Legalacsonyabb megajánlható nettó havi bérleti díj**  *A feltüntetett árak az ÁFA-t nem tartalmazzák* | **Pályázati biztosíték** | **Megtekintési időpont** |
| 32932/0/A/6 | 1071 | \*Dózsa György | út | 6. | utcai földszint | 19 | üres | 85 440 Ft | 256 320 Ft | 2025. május 28.  9:00-9:15  2025. június 11.  9:00-9:15 |
| 32851/0/A/12 | 1076 | Thököly | út | 25. | utcai földszint + galéria | 32+28 | üres | 133 120 Ft | 399 360 Ft | 2025. május 28.  9:20-9:35  2025. június 11.  9:20-9:35 |
| 32855/0/A/3 | 1076 | Thököly | út | 17. | utcai földszint + galéria | 72+44 | üres | 257 655 Ft | 772 965 Ft | 2025. május 28.  9:40-9:55  2025. június 11.  9:40-9:55 |
| 33021/0/A/1 | 1076 | Thököly | út | 28. | utcai földszint | 36 | üres | 98 560 Ft | 295 680 Ft | 2025. május 28.  10:00-10:15  2025. június 11.  10:00-10:15 |
| 32947/0/A/5 | 1076 | Thököly | út | 5. | utcai földszint | 16 | üres | 51 200 Ft | 153 600 Ft | 2025. május 28.  10:20-10:35  2025. június 11.  10:20-10:35 |
| 33194/0/A/2 | 1078 | Murányi | utca | 22. | utcai földszint + galéria | 31 + 26 | üres | 94 080 Ft | 282 240 Ft | 2025. május 28.  10:40-10:55  2025. június 11.  10:40-10:55 |
| 33229/0/A/5 | 1078 | István | utca | 49. | tároló | 11 | üres | 11 000 Ft | 33 000 Ft | 2025. május 28.  11:00-11:15  2025. június 11.  11:00-11:15 |
| 33246/0/A/2 | 1078 | István | utca | 38. | utcai földszint + galéria | 85+37 | üres | 181 662 Ft | 544 986 Ft | 2025. május 28.  11:20-11:35  2025. június 11.  11:20-11:35 |
| 33346/0/A/3 | 1071 | Dembinszky | utca | 41. | udvari földszint | 21 | üres | 25 200 Ft | 75 600 Ft | 2025. május 28.  11:40-11:55  2025. június 11.  11:40-11:55 |
| 33817/0/A/1 | 1077 | \*\*Rózsa | utca | 19. | utcai pince | 241 | üres | 185 088 Ft | 555 264 Ft | 2025. május 29.  9:00-9:15  2025. június 12.  9:00-9:15 |
| 33845/0/A/1 | 1077 | Izabella | utca | 13. | utcai földszint + galéria | 41+22 | üres | 156 160 Ft | 468 480 Ft | 2025. május 29.  9:20-9:35  2025. június 12.  9:20-9:35 |
| 34025/0/A/6 | 1077 | \*\*\*Király | utca | 77. | utcai földszint | 21 | üres | 100 800 Ft | 326 400 Ft | 2025. május 29.  9:45-10:00  2025. június 12.  9:45-10:00 |
| 33863/0/A/1 | 1074 | Vörösmarty | utca | 3/B | utcai földszint | 40 | üres | 104 960 Ft | 314 880 Ft | 2025. május 29.  10:05-10:20  2025. június 12.  10:05-10:20 |
| 33612/0/A/2 | 1074 | Szövetség | utca | 11. | utcai földszint + udvari pince | 48+78 | üres | 207 939 Ft | 623 817 Ft | 2025. május 29.  10:30-10:45  2025. június 12.  10:30-10:45 |
| 33709/0/A/1 | 1074 | \*\*\*\*Hársfa | utca | 25. | utcai pince | 84 | üres | 102 665 Ft | 307 995 Ft | 2025. május 29.  10:50-11:05  2025. június 12.  10:50-11:05 |
| 34443/0/A/2 | 1072 | Nyár | utca | 5. | utcai pince | 111 | üres | 197 492 Ft | 592 476 Ft | 2025. május 29.  11:10-11:25  2025. június 12.  11:10-11:25 |
| 34288/0/A/4 | 1072 | Klauzál | tér | 5. | utcai földszint + udvari pince | 65+93 | üres | 571 924 Ft | 1 715 772 Ft | 2025. május 29.  11:30-11:45  2025. június 12.  11:30-11:45 |
| 34124/0/A/14 | 1077 | Kis Diófa | utca | 3. | udvari földszint | 18. | üres | 67 500 Ft | 202 500 Ft | 2025. május 29.  11:50-12:05  2025. június 12.  11:50-12:05 |
| 34485/0/A/4 | 1077 | Wesselényi | utca | 13. | utcai földszint + galéria | 17+11 | üres | 147 750 Ft | 443 250 Ft | 2025. május 29.  12:10-12:25  2025. június 12.  12:10-12:25 |

\*Bejárat a Verseny utca felől

\*\*Bejárat a Wesselényi utca felől

\*\*\*Bejárat a Csengery utca felől

\*\*\*\*Bejárat a Barcsay utca felől

Az ingatlan megtekintésére **kizárólag** a táblázatban **megjelölt időpontokban** van lehetőség**.**

A megtekintés **nem feltétele** a pályázati eljárásban történő részvételnek.

**A pályázat közzététele: 2025. május 21.**

**Pályázati felület megnyitása: 2025. május 21.**

**Pályázat benyújtásának módja**: kizárólag a kiírásban rögzített, előzetes regisztrálás után, online felületen, elektronikus formában történhet. A pályázat benyújtásához szükséges online felület az EVIN Nonprofit Zrt. - https://evin.hu/ - honlapján az EVIN Pályázati Portál alatt érhető el.

Amennyiben a Pályázó nem rendelkezik internetes hozzáféréssel, úgy a pályázat benyújtásához szükséges eszközök rendelkezésre állnak az EVIN Nonprofit Zrt. ügyfélszolgálatán (Budapest VII. ker. Klauzál tér 11. sz. alatt lévő piac galéria szintjén működő irodában).

**Pályázat benyújtásának határideje: 2025. június 19. 16:00 óra**

**1.** **A pályázat résztvevője lehet:**

* természetes személyek (magyar vagy külföldi állampolgár), továbbá a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezet.
* aki a pályázati határidő lejártáig a jelen pályázati és részvételi feltételeket teljesíti és elfogadja, aki a hirdetményben szereplő nem lakás céljára szolgáló ingatlan hasznosítására megjelölt határidőn belül pályázatot nyújt be

**2. A jelentkezéshez az alábbi dokumentumok határidőben történő benyújtása szükséges:**

**Egyéni vállalkozók esetén** az Egyéni Vállalkozók Nyilvántartásából lekért 30 napnál nem régebbi nyilvántartási lap.

**Jogi személy pályázó esetén:**

* **30 napnál nem régebbi cégkivonat** vagy a pályázóra vonatkozó szabályok szerinti nyilvántartást végző hatóság által kiállított

nyilvántartásba vételt igazoló okirat példánya,

* **eredeti vagy közjegyző által hitelesített másolatban aláírási címpéldány,** vagy **ügyvéd által ellenjegyzett**, a Cégtörvény 9. §-nak megfelelő eredeti **aláírás-minta**, amennyiben ezen okiratokkal a pályázónak a vonatkozó jogszabályok alapján kötelezően rendelkeznie kell; abban az esetben, ha **az ajánlatot nem a pályázó aláírásra jogosult képviselője írja alá, úgy közjegyzői okiratba, vagy ügyvéd által ellenjegyzett teljes bizonyító erejű** **magánokiratba foglalt meghatalmazás,**
* a csődeljárásról és felszámolási eljárásról szóló 1991. évi XLIX. törvény szerinti gazdálkodó szervezet pályázó esetén a vezető tisztségviselőjétől származó azon **nyilatkozat,** amely szerint a **pályázó nem áll végelszámolás alatt, nincs ellene indított csőd-, illetve felszámolási eljárás folyamatban**,
* **nyilatkozat átlátható szervezeti minőségről és tényleges tulajdonos személyről**, a pályázó a nemzeti vagyonról szóló 2011. évi CXCVI. törvény 3. § (1) pontja szerinti átlátható szervezetnek minősül.

**Valamennyi pályázónak be kell nyújtania az alábbi okiratokat, nyilatkozatokat**:

* **igazolás, hogy a pályázónak nincs 12 hónapnál régebben lejárt adó, illeték, vám, társadalombiztosítási járulék, valamint elkülönített állami pénzalappal szemben fennálló tartozása** (NAV „együttes” nemleges adóigazolás); amennyiben a pályázó szerepel a Nemzeti Adó- és Vámhivatal által vezetett „köztartozásmentes adózó” adatbázisban, elegendő az erre vonatkozó nyilatkozatát csatolnia,
* nyilatkozat, hogy a **Kiíró, azaz a VII. kerületi Önkormányzattal szemben nincs fennálló adótartozása**, mely nyilatkozatot a Budapest Főváros VII. kerület Erzsébetvárosi Önkormányzat internetes honlapjáról az alábbi linken <https://erzsebetvaros.hu/page/elektronikus-ugyintezes> lehet beszerezni,

**3. Bérleti díj, pályázati biztosíték és óvadék**

* A minimálisan megajánlható havi bérleti díj mértékét a Budapest Főváros VII. kerület Erzsébetváros Önkormányzata Képviselő-testületének a 151/2025. (IV.19.) határozata állapítja meg. A pályázó bérleti díjkedvezményre lehet jogosult, amennyiben az Önkormányzat által támogatott tevékenységet folytat. Az esetleges kedvezmények biztosítására a 151/2025. (IV.19.) képviselő-testületi határozat III./3. pontja az irányadó.
* A tevékenység szerinti helyiség bérleti díjat növelő tényezők tekintetében a 151/2025. (IV.19.) képviselő-testületi határozat IV./I pontja az irányadó.
* **A pályázati biztosíték mértéke a pályázati hirdetményben meghatározott minimálisan pályázható helyiségbér háromszorosa.**
* A nyertes pályázó által megfizetett pályázati biztosíték összegét a nyertes pályázó által fizetendő óvadéki díjba be kell számítani, míg a nem nyertes pályázók részére a nyertes pályázó személyének megállapításától számított 30 naptári napon belül vissza kell fizetni.
* A pályázó az ajánlati kötöttsége ideje alatti, azaz az ajánlattételi határidő lejártát követő 30 napon belüli visszalépése vagy ajánlatának visszavonása esetén, a pályázó által teljesített ajánlati biztosíték összege nem kerül számára visszafizetésre, annak teljes összegét a Kiíró bánatpénz jogcímén jogosult megtartani.
* A **pályázati biztosíték összegét** az EVIN Nonprofit Zrt. K&H Bank Zrt.-nél vezetett **10404072-0003 3879-0000 0004** számú letéti számlájára kell megfizetni.
* **A Pályázó az utalásnál a közlemény rovatban tüntesse fel a nevét és a megpályázott ingatlan címét**.
* **A pályázati biztosíték összegének legkésőbb a pályázat benyújtására meghatározott határidőig, azaz 2025. június 19. 16:00 óráig meg kell érkeznie az EVIN Nonprofit Zrt. fenti számlaszámára. Amennyiben az összeg a számlára ezen időpontig nem érkezik meg, úgy a benyújtott ajánlat érvénytelen.**
* **A pályázati biztosíték teljes összegének határidőben történő megfizetése az érvényes ajánlattétel feltétele.**
* Nyertes pályázó esetén a befizetett ajánlati biztosíték összegét a Bérbeadó óvadékként tartja nyilván és a végleges bérleti szerződés megkötésekor azt figyelembe veszi, ezért külön óvadékfizetési kötelezettség már nem terheli.
* Az óvadék a szerződésből, a mögöttes jogszabályokból bérlőre háruló kötelezettségek nem teljesítése esetén fedezeteként használható fel, amennyiben a Bérlő az arra való felszólítást követő 15 napon belül kötelezettségének igazolt módon nem tesz eleget. Az óvadékot, illetve annak fennmaradó részét a bérleti jogviszony megszűnését követő 30 munkanapon belül a bérbeadó köteles visszafizetni bérlő részére, kivéve, ha a bérleti szerződés megszűnésekor a bérlő az ingatlanra nem fizette a bérleti- és/vagy közmű díjakat, illetve nem rendeltetésszerű használatra alkalmas állapotban adja vissza, vagy a bérlő bérleti szerződése a bérlő érdekkörében felmerült okból vagy a bérlő kezdeményezése okán kerül megszüntetésre. Ez utóbbi esetben az óvadék összege az Önkormányzatot illeti meg, mint kárátalány. Az óvadék után a bérlőt nem illeti meg kamat.

**4. A pályázati felhívás visszavonása:**

* Kiíró a pályázati felhívást az ajánlatok benyújtására megjelölt időpontig (azaz az ajánlattételi határidő lejártáig) visszavonhatja,

döntését köteles a pályázati felhívás közzétételére vonatkozó szabályok szerint meghirdetni, illetve erről az ajánlattevőket haladéktalanul írásban értesíteni.

* Az ajánlattevő az ajánlattételi határidő lejártáig visszavonhatja pályázati ajánlatát, azt követően történő visszalépés esetén, a pályázó elesik a pályázati biztosíték díjtól.

**5**. **Hiánypótlás**:

* Amennyiben a pályázati biztosíték határidőben nem került megfizetésre, vagy/és az ajánlati lapon az ajánlott bérleti díj nem került feltüntetésre úgy annak hiánypótlására nincs lehetőség, és az ajánlat érvénytelennek minősül.

- Abban az esetben, ha a 2. pontban meghatározott, kötelezően beadandó dokumentumok közül bármelyik hiányzik, úgy az EVIN Nonprofit

Zrt. a fent megnevezett dokumentumok hiánypótlására egy alkalommal lehetőséget biztosít.

* Amennyiben a beadott pályázat hiánypótlása szükséges, úgy Kiíró a pályázat lezárásától számított 2 munkanapon belül elektronikus úton tájékoztatja a pályázót a hiánypótlás szükségességéről.

**A hiánypótlásra nyitva álló határidő: 2025. június 27. 12:00 óra**

**Érvénytelen az ajánlat, ha:**

* Olyan ajánlattevő nyújtotta be, aki nem jogosult részt venni a pályázaton, illetve aki nem felel meg az Önkormányzat tulajdonában álló nem lakás céljára szolgáló helyiségek bérbeadásáról szóló, Budapest Főváros VII. kerület Erzsébetváros Önkormányzata Képviselő-testületének 8/2025.(II.19.) önkormányzati rendelete 5.§ és 7.§ foglaltaknak.
* Nem elektronikus úton került benyújtásra vagy nem a megfelelő melléklet/mellékletek kerültek feltöltésre (hiányos pályázat)
* Amennyiben a pályázati időszak alatt bizonyítást nyer, hogy a pályázó a bérbevételi ajánlatban valótlan adatot/körülményt közölt.

**6.** **A pályázati eljárás érvénytelensége és eredménytelensége:**

**Érvénytelen a pályázati eljárás, ha:**

* a pályázat értékelésekor és elbírálásakor az összeférhetetlenségi szabályokat megsértették, vagy akkor is, ha valamelyik pályázó, vagy az érdekkörében álló más személy az eljárás tisztaságát, illetve a többi ajánlattevő érdekeit súlyosan sértő cselekményt követ el, vagy a pályázat titkosságát megsértette.
* a Kiíró az eljárás érvénytelenségéről vagy eredménytelenségéről döntött.

**Összeférhetetlenségi szabályok:**

A pályázati eljárás során összeférhetetlenséget kell megállapítani, ha a pályázatok elbírálásában olyan természetes személy, szervezet, illetőleg képviselőjük vesz részt, aki maga is ajánlattevő, vagy

**-** annak közeli hozzátartozója (Ptk. 8:1. § (1) bek.),

- annak munkaviszony alapján felettese, vagy alkalmazottja,

- annak más szerződéses jogviszony keretében foglalkoztatója, vagy foglalkoztatottja,

- ha bármely oknál fogva nem várható el tőle az ügy elfogulatlan megítélése**.**

**Eredménytelen a pályázati eljárás, ha:**

* nem érkezett pályázati ajánlat,
* kizárólag érvénytelen pályázatok érkeztek,
* egyik ajánlattevő sem tett a pályázati dokumentációban foglaltaknak eleget,

**Kiíró fenntartja azt a jogot:**

- a pályázati eljárást érvényes ajánlatok esetén is külön indokolás nélkül eredménytelennek nyilvánítsa.

- több azonos tartalmú ajánlat esetén az ajánlattevők között versenytárgyalást tartson.

* hogy az eljárás érvénytelenségéről vagy eredménytelenségéről döntsön.

**A Kiíró a versenytárgyalás tényéről, helyéről és idejéről, valamint a szükséges körülményekről az azonos tartalmú ajánlatot tevő pályázókat köteles hivatalos írásos formában (a pályázó által megadott e-mail címre küldéssel és cégkapun keresztül) kellő időben értesíteni.**

**7.** **A pályázati ajánlatok elbírálása, eredményhirdetés**:

* A pályázat eredményéről az Elbíráló az ajánlattételi határidőt követő 60 napon belül dönt.
* A pályázatok elbírálása során az Elbíráló a pályázók által megajánlott bérleti díj alapján dönt.

**A pályázati eljárás nyertese az, aki a legmagasabb bérleti díjat tartalmazó ajánlatot teszi.**

A pályázat eredményéről az EVIN Nonprofit Zrt. az Elbíráló döntését követő **8 napon belül** a pályázókat írásban értesíti.

**8.** **Bérleti szerződés, az ingatlan átadása - birtokba vétel:**

* A nyertes pályázóval az EVIN Nonprofit Zrt. köt bérleti szerződést. Az EVIN Nonprofit Zrt. a **nyertes pályázó visszalépése esetén** **jogosult a pályázat soron következő helyezettjével szerződést kötni**, ez esetben az eredeti második helyezett lép a nyertes helyére. Ha a második helyezett ezzel a jogával élni nem kíván, a helyiség hasznosítására irányuló újabb pályázat kiírásáról kell intézkedni.
* A bérleti szerződés tartalmi elemeit az Önkormányzat tulajdonában álló nem lakás céljára szolgáló helyiségek bérbeadásáról szóló Budapest Főváros VII. kerület Erzsébetváros Önkormányzata Képviselő-testületének 8/2025. (II. 19.) rendelete tartalmazza.
* Az ingatlan átadás-átvételére a bérleti szerződés mindkét fél általi aláírását és a közjegyzői okirat kiállítását követő 15 napon belül, előre egyeztetett időpontban kerül sor.
* Amennyiben a pályázati eredmény kihirdetését követően, de a bérleti szerződés megkötését megelőzően bizonyítást nyer, hogy a pályázó a bérbevételi ajánlatban **valótlan adatot/körülményt közölt** és annak korábbi ismerete a bérbevételi **ajánlat érvénytelenségét eredményezte volna**, a szerződés a sorrendben következő személlyel köthető meg.
* Amennyiben a szerződés megkötését követően nyer bizonyítást, hogy a pályázó a bérbevételi ajánlatban valótlan adatot/körülményt közölt – mely körülmény a pályázat meghirdetését megelőzően keletkezett – és annak korábbi ismerete a bérbevételi ajánlat érvénytelenségét eredményezte volna, a **Bérbeadó** a bérleti szerződést jogosult **felmondani** és az ingatlan **kiürítésével kapcsolatban eljárni.**

**9.** **Egyéb:**

A kiírásban nem szabályozott kérdésekben, a megkötésre kerülő bérleti szerződéssel kapcsolatos esetleges vitás kérdésekben a Budapest Főváros VII. Kerület Erzsébetváros Önkormányzata tulajdonában álló nem lakás céljára szolgáló helyiségek bérbeadásáról szóló 8/2025.(II. 19.) számú rendelet, valamint a vonatkozó jogszabályok hatályos rendelkezései az irányadók.

A pályázatra vonatkozó további kérdésekkel kapcsolatban az EVIN Nonprofit Zrt. a **+36 1 352 8655** telefonszámon, valamint e-mailben a **helyiseg@evin.hu** címen nyújt felvilágosítást.

Budapest, 2025. május 21.

Budapest Főváros VII. kerület Erzsébetváros Önkormányzata képviseletében és megbízásából eljáró, kiíró az

EVIN Nonprofit Zrt.